Από το 1977 η 18η Μαΐου έχει καθιερωθεί από το Διεθνές Συμβούλιο Μουσείων ως Διεθνής Ημέρα Μουσείων. Κάθε χρονιά χαρακτηρίζεται από ένα συγκεκριμένο θέμα που συνδέει τα μουσεία με τον πολιτισμό και την προστασία της πολιτιστικής μας κληρονομιά. Για το 2016 το Διεθνές Συμβούλιο Μουσείων (ICOM) έχει επιλέξει το θέμα «Μουσεία και πολιτιστικά τοπία». Στο πλαίσιο αυτό διοργανώνονται μία σειρά από εκδηλώσεις σε Μουσεία και Αρχαιολογικούς Χώρους.

Ενδεικτικά, ορισμένες εκδηλώσεις της φετινής χρονιάς:

–Αθήνα–

Εθνικό Αρχαιολογικό Μουσείο

Τιμώμενος φορέας για το 2016

Εορτασμός της Διεθνούς Ημέρας Μουσείων 2016

Τετάρτη 18 Μαΐου, στις 19.00

Ομιλία από τον Ομότιμο Καθηγητή Κλασικής Αρχαιολογίας, Πέτρο Θεμελή και τη Διευθύντρια του Εθνικού Αρχαιολογικού Μουσείου. Μετά τις ομιλίες αλλά και τους χαιρετισμούς από τον Υπουργό Πολιτισμού και Αθλητισμού κ. Μπαλτά και την Πρόεδρο του Ελληνικού Τμήματος της ICOM κας Αλεξάνδρας Μπουνιά, ακολουθεί συναυλία με έργα του Astor Piazzola από την Ορχήστρα Σύγχρονης Μουσικής της ΕΡΤ με σολίστ τον Χρήστο Ζερμπίνο και απαγγελία των 24 ραψωδιών της «Οδύσσειας» από το Εθνικό Θέατρο στην Αίθουσα του Βωμού. Η δράση αποτελεί προάγγελο της μεγάλης περιοδικής έκθεσης «Οδύσσειες» που ετοιμάζει το μουσείο για την επέτειο των 150 χρόνων του.

Δευτέρα 16 – Παρασκευή 20 Μαΐου

«Περίπατος στα πολιτιστικά τοπία του Μουσείου»

Περιήγηση από αρχαιολόγους του Μουσείου στις μόνιμες συλλογές, με σχολιασμό των εκθεσιακών πρακτικών από τον 19ο αιώνα έως σήμερα.

Δευτέρα 16/5: Προϊστορική Συλλογή

Τρίτη 17/5: Συλλογή Χαλκών

Τετάρτη 18/5: Αιγυπτιακή Συλλογή

Πέμπτη 19/5: Συλλογή Αγγείων & Μικροτεχνίας

Παρασκευή 20/5: Συλλογή Γλυπτών

Όλες οι περιηγήσεις πραγματοποιούνται στις 13.00 εκτός από την Τετάρτη 18/5 η οποία πραγματοποιείται στις 11.00

Τρίτη 17 Μαΐου

– «Ζωγραφίζοντας με τους περιηγητές»

– «Ένα όνειρο ανάμεσα σε υπέροχα ερείπια… Περίπατος στην Αθήνα των περιηγητών, 17ος-19ος αιώνας»

Γνωριμία με την έκθεση και τις διαδοχικές μεταμορφώσεις του πολιτιστικού τοπίου της Αθήνας

Ώρα 12:00

– Δραστηριότητα ζωγραφικής για τους επισκέπτες με αφετηρία και έμπνευση τα μνημεία της έκθεσης και την απεικόνισή τους από τους περιηγητές. Τα έργα θα εκτεθούν συνθέτοντας μια συλλογική τοπιογραφία με μνήμες και εντυπώσεις από το μνημειακό περιβάλλον της Αθήνας αλλά και των αρχαιοτήτων του Μουσείου Αίθουσα του Βωμού.

Ώρες 13:00-15:00

Παρασκευή 20 Μαΐου

«Πολύχρωμα και επιχρυσωμένα: ο κόσμος των αγαλμάτων αλλιώς»

Παρουσίαση της συμβολής της σύγχρονης τεχνολογίας στη διερεύνηση της πολυχρωμίας στα αγάλματα, από το Τμήμα Συντήρησης, Φυσικών και Χημικών Ερευνών & Αρχαιομετρίας

Ώρες 12:00-12:30

Για όλες τις δράσεις απαιτείται δήλωση συμμετοχής 30’ πριν την έναρξη στο Γραφείο Πληροφοριών. Θα τηρηθεί σειρά προτεραιότητας

Κυριακή 22 Μαΐου

«Μουσείο, μια ξεχωριστή γειτονιά της Αθήνας»

Ένας ιστορικός περίπατος στη νεώτερη αρχιτεκτονική της γειτονιάς του Μουσείου από τον καθηγητή της Σχολής Αρχιτεκτόνων Μηχανικών του Ε.Μ.Π. Παν. Τουρνικιώτη και αρχαιολόγους του Μουσείου (Πολυτεχνείο- Ακροπόλ-Ιταλικό Ινστιτούτο – οδός Βασ. Ηρακλείου – οδός Μπουμπουλίνας-οδός Τοσίτσα-Επιγραφικό Μουσείο)

Δηλώσεις συμμετοχής τηλεφωνικώς από 16 Μαΐου, στο τηλέφωνο: +30 213 2144890.

Ώρες 12.00-14.00

Αρχαιολογικός Χώρος Αρχαίας Αγοράς

Αδριανού 24, Αθήνα

Τετάρτη 18 & Πέμπτη 19 Μαΐου

«Η πόλη σε διάλογο: Αρχαία Αγορά-Λύκειο-Βιβλιοθήκη Αδριανού, χθες και σήμερα»

Θεματική περιήγηση στον αρχαιολογικό χώρο της Αρχαίας Αγοράς με αφορμή κείμενα της αρχαίας γραμματείας σχετικά με την πόλη και τους πολίτες.

Σημείο συνάντησης: Είσοδος αρχαιολογικού χώρου επί της οδού Αδριανού

Ώρες 11:00-12:30

Νομισματικό Μουσείο

Δευτέρα 16 Μαΐου

Εγκαίνια Εικαστικής Έκθεσης εμπνευσμένης από την Αφή της Ολυμπιακής Φλόγας σε επιμέλεια του καλλιτέχνη Μιχαήλ Ρωμανού

Τρίτη 17 & Τετάρτη 18 Μαΐου

«Πολιτιστικά Τοπία & Μνημεία Παγκόσμιας Πολιτιστικής Κληρονομιάς, σε νομίσματα και μετάλλια του Νομισματικού Μουσείου»

Ειδική θεματική ξενάγηση για ομάδες έως 25 ατόμων

Απαιτείται τηλεφωνική κράτηση

Ώρες 12:00-13:00

Αρχαιολογικός Χώρος Βιβλιοθήκης Αδριανού

Οδός Άρεως, Aθήνα

Δευτέρα 16 – Τρίτη 17 Μαΐου

«Η πόλη σε διάλογο: Αρχαία Αγορά-Λύκειο-Βιβλιοθήκη Αδριανού, χθες και σήμερα»

Θεματική περιήγηση στον αρχαιολογικό χώρο της Βιβλιοθήκης Αδριανού με αφορμή κείμενα της αρχαίας γραμματείας σχετικά με την πόλη και τους πολίτες.

Σημείο συνάντησης: Είσοδος αρχαιολογικού χώρου επί της οδού Άρεως

Ώρες 11:00-12:30

Βιομηχανικό Μουσείο Φωταερίου

Τρίτη 17 Μαΐου

«Το Γκάζι: ένα πολιτιστικό τοπίο»

Έκθεση με προφορικές μαρτυρίες κατοίκων και καλλιτεχνικές δημιουργίες μαθητών Δημοτικού. Τα εκθέματα δημιουργήθηκαν μέσα από κοινή δράση του Βιομηχανικού Μουσείου Φωταερίου με τη Διεύθυνση Πρωτοβάθμιας Εκπαίδευσης και Δημοτικά Σχολεία της Αθήνας.

Είσοδος ελεύθερη

Ώρες 10:00-20:00

Βυζαντινό και Χριστιανικό Μουσείο

Τετάρτη 18 & Κυριακή 22 Μαΐου

«Villa Ilissia: το μέγαρο της Δούκισσας της Πλακεντίας και η διαδρομή του στον χρόνο»

Ξεναγήσεις:

Τετάρτη 18 Μαΐου, στις 12:00 & 18:00

Κυριακή 22 Μαΐου, στις 10:00, 11:00, 12:00 & 13:00

Εθνικό Ιστορικό Μουσείο

Τετάρτη 18 Μαΐου

– «Τόποι Ιστορικής Μνήμης και Εθνικό Ιστορικό Μουσείο»

Επαναλαμβανόμενες προβολές στην αίθουσα Συνεδριάσεων της Παλαιάς Βουλής

Ώρες 13:00-16:00

– Διευρυμένο ωράριο και ελεύθερη είσοδος στη μόνιμη

έκθεση και στην έκθεση «Το Θέατρο Σκιών στην Ελλάδα»

Ώρες 9:00-16:00

Εθνικό Μουσείο Σύγχρονης Τέχνης

Λεωφ. Καλλιρρόης και Αμβρ. Φραντζή (πρώην εργοστάσιο Φιξ)

Πέμπτη 19 Μαΐου

«Lagune»

Περφόρμανς σε συνεργασία με το Flux Laboratory της Ελβετίας

Ώρα 20:00

Παραρασκευή 20 Μαΐου

– «Αθανάσιος Διάκος»

Παρουσίαση της ηρωικής παράστασης θεάτρου σκιών, από το Θέατρο Σκιών Λαμίας.

Κείμενο – ερμηνεία – φιγούρες – σκηνικά: Μιχάλης Χατζάκης

Συμμετέχει το συγκρότημα παραδοσιακής μουσικής «Διαβατάρηδες»

Είσοδος ελεύθερη

Ώρα: 19:30

– Η έκθεση «Το Θέατρο Σκιών στην Ελλάδα» παραμένει ανοικτή έως τις 19:30.

Δείτε το νέο πρόγραμμα εκδηλώσεων του ΕΜΣΤ.

Μουσείο Μπενάκη – Κτήριο Οδού Πειραιώς

Κυριακή 22 Μαΐου

«What is Home?» Με όχημα την ερώτηση «Τι είναι για μένα ‘σπίτι μου’;» αναζητούμε τις προσωπικές μας εικόνες, σκέψεις, αισθήσεις του «οικείου» και του «ανήκειν» και τις αποτυπώνουμε μέσα από τους δρόμους της καλλιτεχνικής έκφρασης, με τη συνεργασία της εικαστικού Χριστίνας Νάκου.

Η δράση εντάσσεται στο πρόγραμμα Tandem Europe.

Είσοδος ελεύθερη στις εκθέσεις του Μουσείου εκείνη την ημέρα και στη συγκεκριμένη δράση

Ώρες 11:00-14:00

Ελληνικό Παιδικό Μουσείο

Κυριακή 22 Μαΐου

«Πώς ένα σπίτι έγινε μουσείο;»

Εκπαιδευτικό πρόγραμμα για οικογένειες με παιδιά ηλικίας 7-12 ετών

Ελεύθερη συμμετοχή μετά από τηλεφωνική κράτηση.

Ώρες: 10:30-12:00

–Θεσσαλονίκη–

Αρχαιολογικό Μουσείο Θεσσαλονίκης

Τετάρτη 18 Μαΐου

«Πολύγλωσσο Μουσείο»

Σειρά εκδηλώσεων με ξεναγήσεις σε μόνιμες και περιοδικές εκθέσεις και μουσικά δρώμενα, από μουσικά σύνολα των ωδείων της πόλης. Οι ξεναγήσεις θα απευθύνονται και σε άτομα με

ειδικές ανάγκες – προβλήματα όρασης και ακοής – σε συνεργασία με τη Σχολή Διερμηνέων Νοηματικής, το Εθνικό Ίδρυμα Κωφών- Παράρτημα Θεσσαλονίκης, την ‘Ενωση Κωφών Β. Ελλάδας, τον Σύλλογο Κωφών Θεσσαλονίκης, την Ένωση Τυφλών, κ.ά.

Ώρες: 8:00-20:00

Μακεδονικό Μουσείο Σύγχρονης Τέχνης

Τετάρτη 18 Μαΐου

«Μουσείο εκτός των τειχών»

Πρωτότυπη ξενάγηση-παιχνίδι, το οποίο εμπλέκει στοιχεία της ιστορικής τοπογραφίας της πόλης με προθήκες άλλων μουσείων της πόλης, γλυπτά της συλλογής του ΜΜΣΤ που βρίσκονται στον δημόσιο χώρο και υπόγειες «κατακρύψεις» του σύγχρονου.

Ελεύθερη συμμετοχή. Ώρα 18:00

Διευρυμένο ωράριο: Ώρες 10:00-22:00

Σάββατο 21 Μαΐου

Ευρωπαϊκή Νύχτα Μουσείων

Ώρες 18:00-21:00, με ελεύθερη είσοδο

Κρατικό Μουσείο Σύγχρονης Τέχνης

Τρίτη 17 – Τετάρτη 18 Μαΐου

– Ξεναγήσεις από τους επιμελητές-ιστορικούς τέχνης του Μουσείου στις τρέχουσες εκθέσεις στο ΚΜΣΤ (Μονή Λαζαριστών): «Η Τυπογραφία ως καλλιτεχνική πράξη» και «Black and white stories, 44 Ζωγραφικά Μονοπλάνα»

– Έκθεση ENIGAMI στο ΚΣΤΘ (Αποθήκη Β1)

Ξεναγήσεις από τους συμμετέχοντες καλλιτέχνες, Αντ. Παπαδόπουλο, Ανδρ. Βούσουρα, Ν. Σεπετζόγλου

– Performance από τον εικαστικό Νίκο Σεπετζόγλου

– Εκπαιδευτικά προγράμματα στις τρέχουσες εκθέσεις

Διευρυμένο ωράριο την Τρίτη 17 Μαΐου

Αρχαιολογικός Χώρος και Μουσείο Ρωμαϊκής Αγοράς

Τετάρτη 18 Μαΐου

«Η Ρωμαϊκή Αγορά και το αστικό τοπίο της Θεσσαλονίκης»

Ξεναγήσεις στον αρχαιολογικό χώρο και το Μουσείο της Ρωμαϊκής Αγοράς

Ώρες 10:00-11:00 & 12:00-13:00

–Πάτρα–

Αρχαιολογικό Μουσείο Πατρών

Τρίτη 17, Πέμπτη 19 και Παρασκευή 20 Μαΐου

«Ένα αρχαίο άγαλμα διηγείται την ιστορία του: από το Αρχαιολογικό Μουσείο Πατρών στη σύγχρονη πόλη και το πολιτιστικό τοπίο της»

Διήμερο Διαδραστικό Εκπαιδευτικό Πρόγραμμα για μαθητές Δ ́-ΣΤ ́ Δημοτικού στο Αρχαιολογικό Μουσείο και στο κέντρο της πόλης.

Τετάρτη 18 Μαΐου

– «Πάνω στη γραμμή του χρόνου»

Εγκαίνια εκπαιδευτικής έκθεσης κόμικς σε συνεργασία με το Τμήμα Πολιτιστικών Θεμάτων Πρωτοβάθμιας Εκπαίδευσης Αχαΐας

Ώρα 19:30

– «Μουσείο Πατρών… με φόντο μια αρχαία γέφυρα, μια υπερ-γέφυρα κι ένα φρούριο»

Σε συνεργασία με το Τμήμα Αρχιτεκτονικής Πανεπιστημίου Πατρών

Βιωματική περιήγηση για ενήλικες και φοιτητές στο Μουσείο, στην Αρχαία Γέφυρα επί της οδού Αρέθα και στο Φρούριο του Ρίου

Πρωινές ώρες. Διάρκεια 2 ώρες

Τετάρτη 18 – Παρασκευή 20 Μαΐου

«Χώμα, νερό, φωτιά: Δημιουργία και έκθεση σύγχρονων κεραμικών έργων στο εξωτερικό πολιτιστικό τοπίο του Αρχαιολογικού Μουσείου Πατρών»

Έκθεση σύγχρονων έργων κεραμικής από την ομάδα Κεραμέων Ίχνη και βιωματικό εργαστήρι για μαθητές πρωτοβάθμιας εκπαίδευσης.

Πέμπτη 19 & Παρασκευή 20 Μαΐου

«Πάνω στη γραμμή του χρόνου»

Θεματικές ξεναγήσεις και εκπαιδευτικές δράσεις στο πλαίσιο της έκθεσης.

Κάστρο Πάτρας

Τετάρτη 18 – Παρασκευή 20 Μαΐου

«Το Κάστρο της Πάτρας μεταμορφώνεται. Η ανάδειξή του σε πόλο έλξης της πόλης με αφορμή το έργο στερέωσης της πρώτης οικοδομικής φάσης του»

Εκπαιδευτική περιήγηση για μαθητές και εκπαιδευτικούς της δευτεροβάθμιας και τριτοβάθμιας εκπαίδευσης.

Συμμετοχή κατόπιν τηλεφωνικής συνεννόησης στα τηλ. τηλ. +30 2610 275070 & +30 2610 276143

–Κέρκυρα–

Δράσεις του Εργαστήριου Μουσειολογίας του Ιονίου Πανεπιστημίου

Κυριακή 15 Μαΐου

Στο παράρτημα της Εθνικής Πινακοθήκης στην Κάτω Κορακιάνα, προσεγγίζεται η τέχνη μέσα από την εμπειρία του SLow Art στο χώρο και στο περιβάλλον του μουσείου, με στόχο την ανάδειξη της «τέχνης» της όρασης και της παρατήρησης.

Ώρα: 11:30-13:30

Δευτέρα 16 Μαΐου

– Στο παράρτημα της Εθνικής Πινακοθήκης στην Κάτω Κορακιάνα, με αφορμή την Ευρωπαϊκή Νύχτα Μουσείων έχουν προγραμματιστεί δράσεις για ενήλικες, που αφορούν μυστήρια, ιστορίες, και παιχνίδια για την τέχνη.

Ο αριθμός συμμετεχόντων είναι περιορισμένος και είναι απαραίτητη η δήλωση συμμετοχής.

Ώρα: 21:00-24:00

– Στο Μουσείο Σολωμού (Αρσενίου 1) και σε συνεργασία με την Ομάδα Κινηματογράφου και Ντοκιμαντέρ του Εργαστηρίου Τεκμηρίωσης Σύγχρονης Ιστορίας του Ιονίου Πανεπιστημίου, προβάλλεται η κινηματογραφική ταινία «The Monuments Men»

Ώρα: 20:00-22:00.

Τετάρτη 18 Μαΐου

– Στο παράρτημα της Εθνικής Πινακοθήκης στην Κάτω Κορακιάνα, μαθητές δημοτικού σχολείου δημιουργούν «χάρτινα τοπία» και μυούνται στο κυνήγι τέχνης, λύνοντας γρίφους και ψάχνοντας χρώματα, αντικείμενα, τεχνικές, υλικά και συναισθήματα.

Ώρα: 11:00-13:00

– Στην κεντρική αίθουσα της Δημοτικής Πινακοθήκης, πραγματοποιείται στρογγυλή τράπεζα-ανοιχτή συζήτηση με θέμα «Μουσεία και πολιτιστικά τοπία της Κέρκυρας».

Ώρα: 17:00-19:00

Πέμπτη 19 Μαΐου

– Στο N.Α.Ο.Κ. Azur, ολοκληρώνεται το τετραήμερο των εκδηλώσεων αλλά και ο κύκλος δράσεων της Ομάδας Μουσειολογικών Δράσεων του Εργαστηρίου Μουσειολογίας για το τρέχον ακαδημαϊκό έτος.

Ώρα: 22:00

—

Δείτε το αναλυτικό πρόγραμμα εκδηλώσεων σε όλη την Ελλάδα.